ส่วนที่ 1

บริษัทที่ออกหลักทรัพย์

บริษัท เพรซิเดนท์ เบเกอรี่ จำกัด (มหาชน) (“บริษัท”) จดทะเบียนจัดตั้งเป็นบริษัทจำกัดเมื่อวันที่
29 ตุลาคม 2523 และได้จดทะเบียนแปรสภาพเป็นบริษัทมหาชนจำกัด เมื่อวันที่ 19 กรกฎาคม
2545 โดยมีทุนจดทะเบียน 300 ล้านบาท เรียกชำระแล้ว 300 ล้านบาท ในปี 2549
บริษัทเพิ่มทุนจดทะเบียน จาก 300 ล้านบาท เป็น 450 ล้านบาท ตามมติที่ประชุมผู้ถือหุ้น ครั้งที่ 27
เมื่อวันที่ 25 เมษายน 2549 โดยได้จดทะเบียนเพิ่มทุนแล้วเมื่อวันที่ 15 มิถุนายน 2549

และเมื่อวันที่ 28 เมษายน 2554 ที่ประชุมสามัญผู้ถือหุ้น ครั้งที่ 32
ได้มีมติอนุมัติให้บริษัทฯเปลี่ยนแปลงมูลค่าหุ้นสามัญที่ตราไว้จากเดิมมูลค่าหุ้นละ 10 บาท
เป็นมูลค่าหุ้นละ 1 บาท โดยจำนวนหุ้นสามัญภายหลังจากการเปลี่ยนแปลงมูลค่าหุ้นดังกล่าวเพิ่มจาก
45 ล้านหุ้น เป็นจำนวน 450 ล้านหุ้น
บริษัทฯได้จดทะเบียนการเปลี่ยนแปลงมูลค่าหุ้นสามัญที่ตราไว้กับกระทรวงพาณิชย์เมื่อวันที่ 12
พฤษภาคม 2554

ปัจจุบัน บริษัท มีโรงงาน 3 แห่ง ตั้งอยู่ที่ นิคมอุตสาหกรรมลาดกระบัง 2 แห่ง มีพื้นที่รวม 18 ไร่
3 งาน พื้นที่ใช้สอย 36,680 ตารางเมตร และ โรงงานบางชัน ตั้งอยู่ที่นิคมอุตสาหกรรมบางชัน
มีพื้นที่ 12 ไร่ 2 งาน 57 ตารางวา มี 1 อาคาร พื้นที่ ใช้สอยกว่า 38,000 ตารางเมตร
ซึ่งเริ่มเปิดดำเนินการอย่างเป็นทางการเมื่อวันที่ 14 ธันวาคม 2552
โดยมีธุรกิจหลักคือการผลิตและจำหน่ายขนมปังและเบเกอรี่
ซึ่งเป็นการจำหน่ายผลิตภัณฑ์ภายใต้เครื่องหมายการค้าของบริษัทให้แก่ร้านค้าปลีกแบบดั้งเดิม
(Traditional Trade) และสมัยใหม่ (Modern Trade)
โดยเป็นการจำหน่ายในลักษณะการขายขาดซึ่งบริษัทจะรับเปลี่ยนผลิตภัณฑ์เดิมที่ร้านค้าจำหน่ายไม่หมด
เมื่อนำผลิตภัณฑ์ใหม่ไปส่ง เพื่อบริหารความสดใหม่ของผลิตภัณฑ์ และบริษัทมีธุรกิจเบเกอรี่ค้าปลีก
โดยจำหน่ายผลิตภัณฑ์ภายใต้เครื่องหมายการค้าของบริษัท
ผ่านร้านค้าปลีกของบริษัทเองและจำหน่ายตรงตามคำสั่งซื้อของผู้บริโภค นอกจากนี้
บริษัทมีการจำหน่ายผลิตภัณฑ์ที่ผลิตขึ้นตามคำสั่งให้แก่ร้านอาหารฟาสต์ฟู้ดและร้านสะดวกซื้อ

ธุรกิจของบริษัทแบ่งออกเป็น 4 สายธุรกิจ ดังนี้

1.  ธุรกิจเบเกอรี่ค้าส่ง ผลิตภัณฑ์ที่จำหน่ายได้แก่ ขนมปังชนิดแผ่น ขนมปังสำหรับแฮมเบอร์เกอร์
    ขนมปังสำหรับฮอทดอก ขนมปังพร้อมทาน เช่น ขนมปังสอดไส้ แซนด์วิชสำเร็จรูป เค้ก และ
    เบเกอรี่ อื่น ๆ โดยจำหน่ายผลิตภัณฑ์ดังกล่าว ภายใต้เครื่องหมายการค้า ”ฟาร์มเฮ้าส์”

2.  ธุรกิจเบเกอรี่ค้าปลีก ได้แก่ เบเกอรี่ที่จำหน่าย ในร้าน Deliya by Farmhouse
    เค้กมาดามมาร์โก้ กู๊ดมอร์นิ่ง ฟาร์มเฮ้าส์ (แฟรนไชส์ขายแซนด์วิช)
    ขนมไหว้พระจันทร์ตราฟาร์มเฮ้าส์

3.  ธุรกิจฟาสต์ฟู้ด และ ร้านอาหาร/ภัตตาคาร ผลิตภัณฑ์ที่จำหน่ายได้แก่
    ขนมปังสำหรับแฮมเบอร์เกอร์ ขนมปังสำหรับฮอทดอก ขนมปังชนิดแผ่น ขนมปังฝรั่งเศส
    ครัวซองต์ และขนมปังกรอบ ที่จำหน่ายให้แก่ร้านฟาสต์ฟู้ด ต่าง ๆ เช่น แมคโดนัลด์ เคเอฟซี
    พิซซ่าฮัท เบอร์เกอร์คิงส์ เชสเตอร์กริลล์ เอแอนด์ดับบลิว เดอะพิซซ่าคอมปะนี ซิสเลอร์
    แดรี่ควีน และ มอสเบอร์เกอร์ เป็นต้น และกลุ่มผลิตภัณฑ์ชุบทอด (Fried Product) ได้แก่
    เกล็ดขนมปัง

4.  ธุรกิจส่งออก ผลิตสินค้าเพื่อการส่งออก ในลักษณะผลิตภัณฑ์แช่แข็ง

นอกจากนี้ บริษัท ในฐานะเป็นผู้ผลิตและจำหน่ายผลิตภัณฑ์เบเกอรี่ภายใต้ตรา ”ฟาร์มเฮ้าส์ “
ถือเป็นองค์กรหนึ่งในสังคม ที่ประกอบธุรกิจโดยคำนึงถึงการมีส่วนร่วมในสังคม
ที่จะต้องเกื้อกูลซึ่งกันและกัน บริษัทจึงมีการปฏิบัติกิจกรรมสาธารณกุศลต่างๆ ทั้งนี้ในปี 2554
ที่ผ่านมาบริษัทได้ดำเนินการและมีส่วนร่วมในกิจกรรมต่างๆ ที่สำคัญ อาทิเช่น

กิจกรรมเพื่อสังคม

1.  กิจกรรมสาธารณกุศล

บริษัท ได้บริจาคเพื่อการสาธารณประโยชน์และเพื่อการศึกษาเป็นประจำทุกปี ดังนี้

-   ร่วมบริจาคเงินสนับสนุนการก่อสร้างอาคารเฉลิมพระเกียรติ 50 พรรษา
    สมเด็จพระเทพรัตนราชสุดาฯ สยามบรมราชกุมารี คณะทันตแพทยศาสตร์ มหาวิทยาลัยมหิดล
    ผ่านทางมูลนิธิ ดร.เทียม โชควัฒนา

-   ร่วมบริจาคเงินสนับสนุน โครงการก่อสร้างอาคารภูมิสิริมังคลานุสรณ์
    ศูนย์ความเป็นเลิศทางการแพทย์ โรงพยาบาลจุฬาลงกรณ์ สภากาชาดไทย โดยบริจาคปีละ
    500,000 บาท เป็นระยะเวลา 5 ปี ตั้งแต่ปี 2552 เป็นเงินทั้งสิ้น 2,500,000 บาท

-   บริจาคเงินเพื่อเป็นทุนการศึกษาให้แก่ผู้ขาดแคลนทุนทรัพย์แก่มูลนิธิ ดร.เทียม โชควัฒนา

-   บริจาคอุปกรณ์ เครื่องใช้ วัสดุสำนักงานให้แก่วัดสวนแก้ว จ.นนทบุรี
    เพื่อใช้เป็นสาธารณประโยชน์ ด้านต่างๆ

-   บริจาคผลิตภัณฑ์บริษัท และบริจาคเงินเพื่อซื้ออาหารให้เด็กกำพร้าและยากจน
    โรงเรียนวัดสระแก้ว จ.อ่างทอง

-   บริจาคผลิตภัณฑ์ของบริษัท และ บริจาคเงินเพื่อซื้อยา ฌาปนกิจศพผู้ป่วยเอดส์ วัดพระบาทน้ำพุ
    จ. ลพบุรี

-   บริจาคผลิตภัณฑ์บริษัท และบริจาคเงินเพื่อใช้ในการช่วยเหลือฟื้นฟูเด็กตาบอดและพิการซ้ำซ้อน

  ณ บ้านเด็กพิการซ้ำซ้อน รามอินทรา กรุงเทพฯ

2.  กิจกรรมด้านศาสนา

    -   บริษัทเป็นเจ้าภาพในการทอดกฐินสามัคคีประจำปี ณ วัดลำพะอง แขวงลำผักชี
        เขตหนองจอก เพื่อสมทบทุนบูรณปฏิสังขรณ์หอฉันท์ และโรงเรียนสอนปฏิบัติธรรม

    -   บริษัทเป็นเจ้าภาพร่วมบรรพชาอุปสมบทหมู่ชาวเขา ณ วัดเบญจมบพิตรดุสิตวนาราม
        กรุงเทพฯ

3.  กิจกรรมด้านสังคม

บริษัท ให้การสนับสนุนโครงการทางสังคม และกิจกรรมของภาครัฐ เช่น งานวันเด็ก
โดยมีการออกบูธเล่นเกมส์และแจกผลิตภัณฑ์ฟาร์มเฮ้าส์ เป็นประจำทุกปี และในช่วงปลายปี 2554
ได้เกิดเหตุการณ์น้ำท่วมในหลายๆ จังหวัด
ซึ่งบริษัทได้ร่วมบริจาคเงินและผลิตภัณฑ์เพื่อช่วยเหลือผู้ประสบอุทกภัย โดยผ่านทางหน่วยงานต่างๆ
เช่น ศูนย์ปฏิบัติ
ช่วยเหลือผู้ประสบภัยน้ำท่วม(ศปภ.) , สภากาชาดไทย , สถานีโทรทัศน์ไทยทีวีสีช่อง 3 ,
สถานีตำรวจภูธร จังหวัดนครสวรรค์ , มูลนิธินิคมอุตสาหกรรมไทย , วุฒิสภา , เนชั่นกรุ๊ป และ
มูลนิธิร่วมกตัญญู (หงี่เต็กตึ๊ง) เป็นต้น

นอกจากนี้ บริษัทยังเปิดโอกาสให้กับนักศึกษาเข้ามาฝึกงานในโรงงาน โดยในปี 2554 มีจำนวน 33
คน เพื่อเป็นการเสริมสร้างทักษะและเพิ่มพูนประสบการณ์ก่อนจบการศึกษา
และสามารถนำประสบการณ์ที่ได้รับ ไปใช้ประโยชน์ในการประกอบอาชีพต่อไป

4. ด้านสิ่งแวดล้อม

  บริษัทได้รับใบอนุญาตให้ใช้ที่ดินและประกอบกิจการโรงงานในนิคมอุตสาหกรรมจากการนิคมอุตสาหกรรม

แห่งประเทศไทย (กนอ.) ซึ่งตามใบอนุญาตดังกล่าวกำหนดให้บริษัท
มีหน้าที่ที่จะต้องมีระบบบำบัดน้ำเสีย ฝุ่นละอองหรือวัตถุมีพิษที่มีประสิทธิภาพ
และต้องดำเนินการกำจัดกากอุตสาหกรรมจากกระบวนการผลิตให้ถูกต้อง
และต้องมีน้ำทิ้งที่ได้มาตรฐานของ กนอ.

ทั้งนี้ สำหรับการตรวจวัดคุณภาพอากาศ บริษัท ได้ว่าจ้างบริษัท เฮลธ์ แอนด์ เอ็นไวเทค จำกัด
ให้เป็นผู้ตรวจวิเคราะห์ปริมาณความเข้มข้นของก๊าซจากการเผาไหม้ของหม้อกำเนิดไอน้ำ
ซึ่งมีคุณภาพอากาศอยู่ในเกณฑ์ที่ดีกว่ามาตรฐานที่กำหนด
บริษัทได้มีข้อห้ามมิให้จอดรถโดยติดเครื่องยนต์ในระหว่างการขนถ่ายสินค้า
เพื่อลดภาวะอากาศเป็นพิษ สำหรับน้ำเสียที่เกิดจากกระบวนการผลิตนั้น บริษัท
ได้สร้างบ่อบัดน้ำเสียระบบ Upflow Anaerobic Sludge Blanket (UASB) และระบบ
Expanded Granular Sludge Bed (EGSB)
เป็นการบำบัดน้ำเสียโดยใช้กระบวนการทางชีวภาพหรือใช้จุลินทรีย์ในการกำจัดสิ่งเจือปนในน้ำเสียที่โรงงานลาดกระบังแห่งที่
1 และ 2 ตามลำดับ เพื่อทำให้น้ำเสียมีค่าความสกปรกลดลงจนได้ตามมาตรฐานที่กำหนด
ก่อนที่จะปล่อยลงสู่ท่อรับน้ำเสียของการนิคมอุตสาหกรรมแห่งประเทศไทย
โดยปรากฏผลว่าคุณภาพน้ำทิ้งของบริษัท อยู่ในระดับที่ดีกว่ามาตรฐานที่กำหนด

ตลอดระยะเวลาการดำเนินงานกว่า 30 ปี ของบริษัท ได้เน้นย้ำ รักษามาตรฐาน
และป้องกันปัญหาสิ่งแวดล้อมดังกล่าว เพื่อประโยชน์สูงสุดต่อสังคม

โรงงานที่นิคมอุตสาหกรรมบางชัน ก่อสร้างขึ้นภายใต้แนวความคิดเป็นมิตรกับสิ่งแวดล้อม ดังนั้น
บริษัทจึงได้มีการวางแผนในเรื่องต่างๆ ดังต่อไปนี้

-   ด้านการออกแบบอาคาร มีการออกแบบอาคารในแนวสูง โดยมีทั้งหมด 7 ชั้น
    เป็นอาคารที่มีความสวยงาม โดดเด่น เป็นสง่า จากรูปแบบของอาคารดังกล่าว
    ทำให้มีพื้นที่เหลือจากการสร้างอาคารมากกว่า 60% ของพื้นที่ทั้งหมด
    บริษัทจึงมีแนวคิดที่จะนำพื้นที่เหลือจากการก่อสร้าง นำไปใช้ประโยชน์ในด้านต่างๆ อาทิเช่น
    การจัดกิจกรรมสันทนาการสำหรับพนักงาน
    และปลูกต้นไม้เพื่อเป็นการเพิ่มพื้นที่สีเขียวโดยรอบโรงงานและบริเวณใกล้เคียง มีความร่มรื่น
    ส่วนภายในอาคารโรงงานได้แบ่งเป็นสัดส่วนถูกสุขอนามัยระหว่างส่วนผลิตกับส่วนสำนักงาน

-   ลงทุนสร้างระบบบำบัดน้ำเสีย ซึ่งมีอยู่ 2 ระบบด้วยกัน คือ ระบบ Expanded Granular
    Sludge Bed (EGSB) และระบบ Activated Sludge เป็นการกำจัดซีโอดี บีโอดี
    และของแข็งแขวนลอยของระบบถังปฏิกรณ์แบบชั้นเม็ดตะกอนขยายตัวกับระบบเติมอากาศ
    โดยมีมูลค่าในการลงทุนกว่า 20 ล้านบาท ซึ่งน้ำเสียมีค่า BOD (Biochemical Oxygen
    Demand) และค่า SS (Suspended solids) อยู่ในระดับที่ดีกว่ามาตรฐานที่กำหนด
    จึงทำให้บริษัทสามารถนำน้ำที่ผ่านกระบวนการบำบัดน้ำเสียแล้ว
    ไปใช้รดน้ำต้นไม้และล้างรถยนต์ในโรงงานได้อีก ถือเป็นการช่วยกันรณรงค์ประหยัดน้ำ

-   นอกจากนี้ บริษัทยังได้ตัดสินใจใช้พลังงานสะอาดที่เป็นมิตรกับสิ่งแวดล้อม
    โดยการใช้ก๊าซธรรมชาติ (NG) ในขบวนการผลิต 100% ทุกโรงงาน

เป้าหมายการดำเนินธุรกิจ

บริษัท มีความตั้งใจในการรักษาความเป็นผู้นำในการผลิตและจำหน่ายขนมปัง และเบเกอรี่อื่นๆ
ในลักษณะค้าส่งที่ได้มาตรฐานและมีคุณภาพสม่ำเสมอ
รวมทั้งมีความมุ่งมั่นที่จะนำเสนอนวัตกรรมใหม่และพัฒนาสินค้าใหม่เพิ่มเติมอย่างต่อเนื่อง
เพื่อให้ผู้บริโภคมีโอกาสเข้าถึงผลิตภัณฑ์ที่มีคุณภาพที่ดี ในราคาที่เหมาะสม
และขยายตลาดไปยังกลุ่มผู้บริโภคใหม่ๆ
รวมทั้งพัฒนาสินค้าเดิมให้มีมูลค่าเพิ่มให้สามารถตอบสนองความต้องการและพฤติกรรมของผู้บริโภคที่เปลี่ยนแปลงตลอดเวลา

นอกจากนี้บริษัท ยังมีเป้าหมายที่จะเร่งรุกการทำธุรกิจขนมปังและเบเกอรี่แบบค้าปลีกอย่างต่อเนื่อง
รวมถึง

การขยายตัวสู่ธุรกิจอาหารที่เกี่ยวข้องอีกในอนาคต

1. ข้อมูลทั่วไป

ชื่อบริษัท : บริษัท เพรซิเดนท์ เบเกอรี่ จำกัด (มหาชน)

ประเภทธุรกิจ : ประกอบธุรกิจผลิตและจำหน่ายขนมปังและเบเกอรี่อื่น ๆ

เลขทะเบียนบริษัท : บมจ. 0107545000144

ทุนจดทะเบียนชำระแล้ว : หุ้นสามัญ จำนวน 450,000,000 หุ้น มูลค่าที่ตราไว้หุ้นละ 1 บาท

ที่ตั้งสำนักงานใหญ่ : 121/84-85 ชั้น 29 อาคารชุด อาร์ เอส ทาวเวอร์ ถนนรัชดาภิเษก

แขวงดินแดง เขตดินแดง กรุงเทพมหานคร 10400

โทรศัพท์ 0-2209-3000 โทรสาร 0-2209-3091

Home Page : http://www.farmhouse.co.th

นิติบุคคลที่บริษัทถือหุ้นตั้งแต่ร้อยละ 10 ขึ้นไป

+---------+------+----------+----------+----------+------------------+
| บริษัท    | สัดส่ว | ปร       | เลขทะ    | ทุน       | ที่ตั้งสำนักงานใหญ่    |
|         | นการ | ะเภทธุรกิจ | เบียนบริษัท | จดทะเบียน |                  |
|         | ลงทุน |          |          |          |                  |
|         |      |          |          | ชำระแล้ว  |                  |
+---------+------+----------+----------+----------+------------------+
| บริษัท    | ร    | ดำเน     | 01055    | หุ้นสามัญ   | 121/84-85 ชั้น 29  |
| เ       | ้อยละ | ินธุรกิจด้าน | 51034347 | จำนวน    | อาคารชุด          |
| พรซิเดนท์ | 39   |          |          | 1        |                  |
| กรีน     |      | ภัตตาคาร  |          | ,500,000 | อาร์ เอส ทาวเวอร์  |
| เฮ้าส์    |      | ร้านอาหาร |          | หุ้น       |                  |
| ฟู้ดส์     |      | ชื่อ “     |          |          | ถนนรัชดาภิเษก      |
| จำกัด    |      | ชินจูกุ     |          | มูลค่าที่ต   | แขวงดินแดง        |
|         |      | ทงคัทซึ    |          | ราไว้หุ้นละ |                  |
|         |      | ซาโบเตน” |          |          | เขตดินแดง         |
|         |      |          |          | 10 บาท   | กรุงเทพมหานคร     |
|         |      |          |          |          | 10400            |
|         |      |          |          |          |                  |
|         |      |          |          |          | โทรศัพท์           |
|         |      |          |          |          | 0-2209-3000      |
|         |      |          |          |          |                  |
|         |      |          |          |          | โทรสาร           |
|         |      |          |          |          | 0-2209-3091      |
+---------+------+----------+----------+----------+------------------+
| บริษัท    | ร    | ผลิตและจำ | 02155    | หุ้นสามัญ   | 43/244 หมู่ที่ 4     |
| เ       | ้อยละ | หน่ายสินค้า | 54002321 | จำนวน6   | ถน               |
| พรซิเดนท์ | 10   | จำพวกแป้ง |          | ,000,000 | นห้วยปราบ-ปลวกแดง |
|         |      |          |          | หุ้น       | ตำบลมาบยางพร     |
| ฟลาวมิลล์ |      |          |          |          | อำเภอปลวกแดง     |
| จำกัด    |      |          |          | มูลค่าที่ต   | จังหวัดระยอง 21140 |
|         |      |          |          | ราไว้หุ้นละ |                  |
|         |      |          |          |          |                  |
|         |      |          |          | 100 บาท  |                  |
+---------+------+----------+----------+----------+------------------+

บุคคลอ้างอิงอื่นๆ

นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย เลขที่ 62 ถนนรัชดาภิเษก

แขวงคลองเตย เขตคลองเตย กรุงเทพมหานคร 10110

โทรศัพท์ 0-2229-2800 , 0-2654-5599 โทรสาร 0-2359-1259

ผู้สอบบัญชี : บริษัท สำนักงาน เอินส์ท แอนด์ ยัง จำกัด

193/136-137 ชั้นที่ 33 อาคารเลครัชดา ถนนรัชดาภิเษก แขวงคลองเตย

เขตคลองเตย กรุงเทพมหานคร 10110

โทรศัพท์ 0-264-0777. 0-2661-9190 โทรสาร 0-2264-0789-90 , 0-2661-9192

ที่ปรึกษากฎหมาย : บริษัท เอฟ.เอ็น อินฟินิตี้ จำกัด

เลขที่ 611/40 ซอยวัดจันทร์ใน ถนนเจริญกรุง

แขวงบางโคล่ เขตบางคอแหลม กรุงเทพมหานคร 10120

โทรศัพท์ 0-2689-8946 , 0-2291-0414 โทรสาร 0-2291-1127